
తిరువనంతపురం : జాతీయ మహిళా కమిషన్ తాత్కాలిక చైర్పర్సన్ రేఖ శర్మ సంచలన విషయాలు వెల్లడించారు. కేరళలో బలవంతపు మత మార్పిడులు జరుగుతున్నాయని, ముఖ్యమంత్రి పినరయి విజయన్ ఉష్ట్ర పక్షిలా తన ముఖాన్ని దాచుకుంటున్నారని దుయ్యబట్టారు. ఆమె కేరళలో బలవంతపు మత మార్పిడులపై అధ్యయనం, నిజ నిర్థారణ చేసేందుకు ఇక్కడికి వచ్చారు.ఉష్ట్ర పక్షి ఇసుకలో తన తలను దాచుకున్నట్లుగా ముఖ్యమంత్రి విజయన్ వ్యవహరిస్తున్నారని రేఖ ఆరోపించారు. తాను కొన్ని రోజులపాటు ఇక్కడే ఉండి, పరిస్థితిని పరిశీలిస్తానన్నారు. బలవంతపు మత మార్పిడులు జరుగుతున్నాయని తన దృష్టికి వచ్చిందన్నారు. ఈ విషయంపై ముఖ్యమంత్రి స్పందించడం లేదన్నారు. విజయన్ ‘ఆల్ ఈజ్ వెల్’ అనే మాటలు ఉన్న అమీర్ ఖాన్ సినిమాను చూసినట్లున్నారని, ఆ భావనతోనే ఆయన రాష్ట్రంలో అంతా బాగుందని అంటున్నారని ఎద్దేవా చేశారు. రాష్ట్రంలో పరిస్థితి దారుణంగా ఉందని, ప్రభుత్వం తన వంతు పాత్ర పోషించాలని చెప్పారు. ప్రభుత్వం కానీ, రాజకీయ పార్టీలు కానీ ఈ విషయాన్ని తీవ్రంగా పరిగణించడం లేదని తెలిపారు. తక్షణమే మేల్కొనవలసిన అవసరం ఉందన్నారు. యువకులు బలహీన పరిస్థితుల్లో ఉన్న మహిళలను బలవంతంగా మతం మార్చుతున్నారని, ఇటువంటి శక్తులకు విదేశీ నిధులు అందుతున్నాయని చెప్పారు. దీనిపై తక్షణమే దర్యాప్తు జరపాలని చెప్పారు. ఇది మనుషుల అక్రమ రవాణాతో సమానమని తెలిపారు. ప్రత్యేక నైపుణ్యంగల సంస్థ చేత దర్యాప్తు జరపాలని తాను సిఫారసు చేస్తానని చెప్పారు. వ్యక్తులపై మాత్రమే కాకుండా, బలవంతపు మతమార్పిడులకు పాల్పడుతున్న సంస్థలపై కూడా దర్యాప్తు జరపాలని డిమాండ్ చేశారు.

tiruvanantapuram : jaateeya mahila kamishan taatkaalika chairparson rekha sharma sanchalana vishayaalu velladinchaaru. keralalo balavantapu matha maarpidulu jarugutunnaayani, mukhyamantri pinarayi vijayan ushtra pakshila tana mukhanni daachukuntunnaarani duyyabattaaru. aame keralalo balavantapu matha maarpidulapai adhyayanam, nija nirthaarana chesenduku ikkadiki vachaaru.ushtra pakshi isukalo tana talanu daachukunnatlugaa mukhyamantri vijayan vyavaharistunnaarani rekha aaropinchaaru. taanu konni rojulapatu ikkade undi, paristhitini pariseelistaanannaaru. balavantapu matha maarpidulu jarugutunnaayani tana drushtiki vachindannaaru. ee vishayampai mukhyamantri spandinchadam ledannaru. vijayan ‘al eez vel’ ane maatalu unna amir khan sinimaanu chuusinatlunnaarani, aa bhavanathone aayana rashtramlo antaa bagundani antunnaarani eddeva chesaru. rashtramlo paristhiti daarunamgaa undani, prabhutvam tana vantu paatra pooshinchaalani cheppaaru. prabhutvam cony, rajakeeya paarteelu cony ee vishayaanni teevramgaa pariganinchadam ledani telipaaru. takshaname melkonavalasina avasaram undannaaru. yuvakulu balaheena paristhitullo unna mahilalanu balavantamgaa matham maarchutunnaarani, ituvanti saktulaku videshee nidhulu andutunnaayani cheppaaru. deenipai takshaname daryaaptu jarapalani cheppaaru. idhi manushula akrama ravaanaatoe samaanamani telipaaru. pratyeka naipunyangala samstha chetha daryaaptu jarapalani taanu sifaarasu chestaanani cheppaaru. vyaktulapai matrame kakunda, balavantapu matamaarpidulaku paalpadutunna samsthalapai kuudaa daryaaptu jarapalani demand chesaru.